Trittico
Dobrý deň, včera som užila 1x AD , mám po nich bolesť hlavy , bolesť ocí, na zvracanie. Je to bežný príznak? 
Môžem užiť teraz Paralen proti bolesti?
Dobrý deň,
Ďakujeme za vašu otázku. Závrat, pocit krútenia hlavy, bolesť hlavy, nevoľnosť, vracanie patria medzi vedľajšie účinky lieku Trittico. O výskyte týchto nežiadúcich účinkov je potrebné informovať predpisujúceho lekára, ktorý po vyhodnotení ich závažnosti určí ďalší postup.
Medzi liekmi Trittico a Paralen nedochádza k žiadnym vzájomným interakciám (vzájomnému ovplyvňovaniu účinku), a preto je ich súčasné užívanie bezpečné.
Prajem pekný zvyšok dňa.
S pozdravom
Mgr. Tamara Jakúbeková